ai4bharat/Pralekha huggingface dataset:
পরিবেশওঅরণ্যমন্ত্রক
বন্যপ্রাণী সংরক্ষণ এবং স্থিতিশীল জীববৈচিত্র বজায় রাখার জন্য ভারত ও নামিবিয়ার মধ্যে সমঝোতাপত্র সাক্ষর
নয়াদিল্লি, ২০ জুলাই, ২০২২
ভারতে চিতা পুনর্বাসনের জন্য নামিবিয়ার সঙ্গে ভারত সরকার বন্যপ্রাণ সংরক্ষণ ও স্থিতিশীল জীববৈচিত্র বজায় রাখতে একটি সমঝোতাপত্র সাক্ষর করেছে। পারস্পরিক সার্বভৌমত্বকে সম্মান জানিয়ে দুটি দেশের স্বার্থ রক্ষা করে এই সমঝোতা বাস্তবায়িত হবে।
সমঝোতাপত্রে ভারতে চিতার পুনর্বাসনকে বিশেষ গুরুত্ব দেওয়া হয়েছে। এর জন্য উভয় দেশের বন্যপ্রাণ সংরক্ষণ ও স্থিতিশীল জীববৈচিত্র রক্ষার ক্ষেত্রে উত্তম পন্থা-পদ্ধতিগুলি আদান-প্রদান করা হয়েছে। চিতা সংরক্ষণকে বাস্তবায়িত করতে দুই দেশের বিশেষজ্ঞরা নিজেদের মধ্যে মতবিনিময় করবেন।
ভারতের জাতীয় বন্যপ্রাণ সংরক্ষণে চিতার বিশেষ তাৎপর্য রয়েছে। দেশের যেসব অঞ্চলে একসময় চিতার বাস ছিল সেখানে চিতার পুনর্বাসনের মধ্য দিয়ে সংশ্লিষ্ট অঞ্চলে জীববৈচিত্র রক্ষা করার উদ্যোগ নেওয়া হয়েছে। বৃহৎ আকৃতির মাংসাশী প্রাণীর মধ্যে চিতার সঙ্গে মানুষের সংঘাত সব থেকে কম। ২০১০ থেকে ১২ সালের মধ্যে দেশের ১০টি জায়গায় সমীক্ষা চালানোর পর মধ্যপ্রদেশের কুনো জাতীয় উদ্যানে চিতার পুনর্বাসনের সিদ্ধান্ত নেওয়া হয়। এই উদ্যানে এর আগে এশিয়াটিক সিংহ পুনর্বাসনের পরিকল্পনা করা হয়েছিল। তার জন্য সেখানে বিপুল বিনিয়োগ করা হয়।
আফ্রিকার দক্ষিণাংশে নামিবিয়া, বোৎসোয়ানা, জিম্বাবুয়ে এবং দক্ষিণ আফ্রিকায় চিতা পাওয়া যায়। এই অঞ্চলের সঙ্গে ভারতের বহু জায়গার পরিবেশের মিল রয়েছে। তাই কুনো জাতীয় উদ্যানে আফ্রিকার ঐসব অঞ্চল থেকে চিতা আনার পরিকল্পনা করা হয়েছে। এই উদ্যানে ২১টি চিতাকে পুনর্বাসন দেওয়া সম্ভব। একবার পুনর্বাসন দেওয়া হলে কুনো বনাঞ্চলের নির্ধারিত স্থান ছাড়া বাকি ১২৮০ বর্গ কিলোমিটার এলাকাকেও চিতার বাসযোগ্য করে তোলার পরিকল্পনা করা হয়েছে।
কেন্দ্রীয় পরিবেশ, বন ও জলবায়ু পরিবর্তন মন্ত্রক জাতীয় ব্যাঘ্র সংরক্ষণ কর্তৃপক্ষের মাধ্যমে প্রয়োজনীয় আর্থিক ও প্রশাসনিক সহায়তা করছে। সংশ্লিষ্ট অঞ্চলে চিতা পুনর্বাসনের পর এদের উপর নজরদারির জন্য সন্নিহিত গ্রামগুলিতে জনসচেতনতা অভিযান চালানো হচ্ছে। মধ্যপ্রদেশের মুখ্যমন্ত্রী রাজ্য বিধানসভায় কুনো জাতীয় উদ্যান সন্নিহিত সমস্ত বিধানসভা কেন্দ্রের বিধায়কদের এ কাজে সক্রিয় হতে বলেছেন। ২০২০ সালে সুপ্রিম কোর্টের নির্দেশ অনুযায়ী চিতা পুনর্বাসন প্রক্রিয়াটি তদারকি করার জন্য একটি কমিটিও গঠন করা হয়েছে।
PG/CB/NS
(
প্রধানমন্ত্রীরদপ্তর
বিশিষ্ট অর্থনীতিবিদ এবং পরিবেশবিদ অধ্যাপক রাধামোহনের প্রয়াণে প্রধানমন্ত্রীর শোক জ্ঞাপন
নতুন দিল্লি, ১১ জুন, ২০২১
প্রধানমন্ত্রী শ্রী নরেন্দ্র মোদী বিশিষ্ট অর্থনীতিবিদ ও পরিবেশবিদ অধ্যাপক রাধামোহন জী’র প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “অধ্যাপক রাধামোহন জী কৃষি ক্ষেত্রের প্রতি গভীর অনুরাগী ছিলেন, বিশেষত সুস্থায়ী ও জৈবিক চাষ পদ্ধতি অবলম্বনে আগ্রহী ছিলেন। অর্থনীতি ও পরিবেশ সম্পর্কিত বিষয়ে প্রভূত জ্ঞানের জন্য সকলের কাছে তিনি সম্মানীয় ব্যক্তি ছিলেন। তাঁর মৃত্যুতে আমি শোকাহত। তাঁর পরিবার ও অনুরাগীদের প্রতি আমি গভীর সমবেদনা জানাচ্ছি। ওম শান্তি।”
CG/SS/SKD
(Visitor Counter : 124
মন্ত্রিসভারঅর্থনৈতিকবিষয়সংক্রান্তকমিটি
২০২২-এর মধ্যে ছাদের ওপর মোট ৪০ হাজার মেগাওয়াট সৌর বিদ্যুৎ উৎপাদনের লক্ষ্যে সৌর বিদ্যুৎ প্রকল্পের দ্বিতীয় পর্যায়ের কাজে মন্ত্রিসভার সায়
নয়াদিল্লি, ২০ ফেব্রুয়ারি, ২০১৯
২০২২-এর মধ্যে মোট ছাদের ওপর ৪০ হাজার মেগাওয়াট সৌর বিদ্যুৎ উৎপাদনের লক্ষ্যে গ্রীডযুক্ত ছাদের ওপর সৌর বিদ্যুৎ প্রকল্পের দ্বিতীয় পর্যায়ের কর্মসূচীর প্রস্তাব কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে স্হির হয়েছে মোট ১১,৮১৪ কোটি টাকার কেন্দ্রীয় আর্থিক সহায়তায় এই প্রকল্পটি রূপায়িত করা হবে।
এই কর্মসূচির দ্বিতীয় পর্যায়ে কিছু পরিবর্তন আনা হয়েছে যাতে আবাসন ক্ষেত্রে ছাদের ওপর ৩ কিলোওয়াট পর্যন্ত সৌর বিদ্যুৎ উৎপাদনের ব্যবস্হাপনার জন্য ৪০ শতাংশ কেন্দ্রীয় আর্থিক সহায়তা এবং ৩ থেকে ১০ কিলোওয়াট পর্যন্ত সৌর বিদ্যুৎ উৎপাদনের ব্যবস্হাপনার জন্য ২০ শতাংশ কেন্দ্রীয় আর্থিক সহায়তা প্রদানের সংস্হান রাখা হয়েছে। গোষ্ঠীবদ্ধ আবাসন প্রতিষ্ঠান বা আবাসিক কল্যাণ সমিতিগুলিতে জন্য বিদ্যুৎ সরবরাহের উদ্দেশে সকলের ছাদের ওপর সৌর বিদ্যুৎ ব্যবস্হার জন্য কেন্দ্রীয় আর্থিক সহায়তার পরিমান হবে ২০ শতাংশ। তবে সেখানে এক একটি আবাসনের ক্ষেত্রে এই আর্থিক সহায়তা সর্বাধিক ১০ কিলোওয়াট অবধি বিদ্যুৎ সংযোগের জন্য দেওয়া হবে। অন্যান্য ক্ষেত্র, যেমন- প্রাতিষ্ঠানিক, শিক্ষাগত, সামাজিক, সরকারি, বাণিজ্যিক বা শিল্পক্ষেত্রে ছাদের ওপর সৌর বিদ্যুৎ সংযোগের জন্য কোনোরকম কেন্দ্রীয় আর্থিক সহায়তা প্রদান করা হবে না।
কর্মসূচির দ্বিতীয় পর্যায়ে বিদ্যুৎ বন্টন সংস্হাগুলিকে এই কাজে আরও বেশি করে যুক্ত করার ওপর গুরুত্ব আরোপ করা হবে। ছাদের ওপর সৌর বিদ্যুৎ উৎপাদন ব্যবস্হা স্হাপনকারী সংস্হাগুলির কাজের ভিত্তিতে তাদেরকে উৎসাহভাতা প্রদান করা হবে। এই প্রকল্প রূপায়ণের জন্য বন্টন সংস্হা এবং তাদের স্হানীয় দপ্তরগুলিকে নোডাল কার্যালয় করা হবে।
এই প্রকল্প রূপায়ণের ফলে কার্বন-ডাই অক্সাইড নির্গমণ কমবে, যা পরিবেশকেও ভাল রাখবে। এছাড়া এই কর্মসূচির ফলে কর্মসংস্হানের সুযোগ বাড়বে। স্বরোজগারের সুযোগ বৃদ্ধির পাশাপাশি ২০২২-এর মধ্যে বহু দক্ষ ও অদক্ষ কর্মীর কাজের সুযোগ বাড়বে।
CG/SC/NS
(Visitor Counter : 153
ক্রেতা, খাদ্যএবংগণবন্টনমন্ত্রক
ডাল আমদানি
নয়াদিল্লি, ২৬ জুন ২০১৯
এখনও পর্যন্ত সরকারের ডাল আমদানির কোনও পরিকল্পনা নেই। সরকার ২০ লক্ষ মেট্রিক টন মজুত রাখার সিদ্ধান্ত অনুমোদন করেছে। প্রতি কেজি-তে ১৫ টাকা ভর্তুকি দিয়ে কেন্দ্র গণবন্টন সহ বিভিন্ন যোজনায় গম বিক্রির সিদ্ধান্ত নিয়েছে। এরফলে, ২০১৭-১৮ শস্যবর্ষে খরিফ এবং রবি মরশুমে সংগ্রহ করা গমের মজুত ভাণ্ডার হ্রাস পাবে। কৃষি এবং কৃষক কল্যাণ দপ্তরের তৃতীয় দফার পূর্বাভাস অনুযায়ী, ২০১৮-১৯ বর্ষে ২ কোটি ৩০ লক্ষ মেট্রিক টনের বেশি ডাল উৎপাদনের সম্ভাবনা রয়েছে। ২০১৭-১৮ সালে চূড়ান্ত পূর্বাভাস অনুযায়ী এই পরিমাণ ছিল ২ কোটি ৫৪ লক্ষ মেট্রিক টনের বেশি।
বাজারে যাতে ডাল সহজেই পাওয়া যায় এবং দামের ওঠানামা আয়ত্তের মধ্যে রাখতে সরকার নানা পদক্ষেপ নিয়েছে। ডালের উৎপাদন বাড়ানোর লক্ষ্যে জাতীয় খাদ্য নিরাপত্তা মিশনের আওতায় ন্যূনতম সহায়ক মূল্য ঘোষণা করা হয়েছে। এর ফলে, ডাল উৎপাদনে কৃষকদের মধ্যে উৎসাহ বাড়বে। এছাড়া, অড়হর ও অন্যান্য ডালের সরবরাহ যথাযথ রাখতে সরকার মোজাম্বিকের সঙ্গে একটি সমঝোতাপত্র স্বাক্ষর করেছে। এছাড়াও, মজুত থেকে নির্দিষ্ট পরিমাণ ডালের সরবরাহের মাধ্যমে দামের স্থিতিশীলতা বজায় রাখার চেষ্টা করা হয়।
কেন্দ্রীয় উপভোক্তা, খাদ্য ও গণবন্টন দপ্তরের মন্ত্রী শ্রী রামবিলাস পাসোয়ান মঙ্গলবার এক লিখিত প্রশ্নের জবাবে লোকসভায় এই তথ্য দিয়েছেন।
CG/CB/SB
(Visitor Counter : 79
প্রধানমন্ত্রীরদপ্তর
শ্রী বিজু পট্টনায়কের জন্মবার্ষিকীতে শ্রদ্ধা জ্ঞাপন প্রধানমন্ত্রীর
নয়াদিল্লি, ৫ মার্চ, ২০২৩
প্রধানমন্ত্রী শ্রী নরেন্দ্র মোদী শ্রী বিজু পট্টনায়কের জন্মবার্ষিকীতে তাঁর স্মৃতিতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন;
“বিজু পট্টনায়কের জন্মবার্ষিকীতে আমি তাঁকে শ্রদ্ধা জানাই। তিনি ছিলেন একজন শক্তিশালী নেতা ও প্রতিষ্ঠান নির্মাতা। তাঁর বহুমুখী ব্যক্তিত্ব ওড়িশার উন্নয়নে উল্লেখযোগ্য অবদান রেখেছে। জরুরি অবস্থার সময় তাঁর ভূমিকাও সর্বদা স্মরণীয়।”
PG/PM/ NS
(
প্রধানমন্ত্রীরদপ্তর
টোকিও ২০২০ প্যারা অলিম্পিক গেমসে ভারতীয় দলের প্রতিনিধিদের সঙ্গে ১৭ই আগষ্ট প্রধানমন্ত্রী মতবিনিময় করবেন
নতুনদিল্লি, ১৫ই আগস্ট, ২০২১
প্রধানমন্ত্রী শ্রী নরেন্দ্র মোদী ১৭ই আগস্ট বেলা ১১টার সময় ভিডিও কনফারেন্সের মাধ্যমে টোকিও প্যারাঅলিম্পিক গেমসের ভারতীয় প্যারা অ্যাথিলিটদের সঙ্গে মতবিনিময় করবেন।
টোকিওতে দেশের হয়ে ৯টি ক্রীড়া বিভাগে ৫৪ জন প্যারা আথিলিট প্রতিনিধিত্ব করবেন। প্যারা অলিম্পিক গেমসে এই প্রথম ভারতের এতজন খেলোয়াড় অংশ নিচ্ছেন। কেন্দ্রীয় ক্রীড়া মন্ত্রীও আলোচনার সময় উপস্থিত থাকবেন।
CG/CB
(
প্রধানমন্ত্রীরদপ্তর
প্রধানমন্ত্রী আগামীকাল 'মাতৃভূমি'-র শতবর্ষ উপলক্ষে বর্ষব্যাপী অনুষ্ঠানের সূচনা করবেন
নতুন দিল্লি, ১৭ মার্চ, ২০২২
প্রধানমন্ত্রী শ্রী নরেন্দ্র মোদী আগামীকাল বেলা ১১টায় ভিডিও কনফারেন্সের মাধ্যমে মালয়ালি দৈনিক 'মাতৃভূমির' শতবর্ষ উপলক্ষে বর্ষব্যাপী অনুষ্ঠানের সূচনা করবেন।
উল্লেখ করা যেতে পারে, মালয়ালি পত্রিকা মাতৃভূমির প্রকাশনা ১৯২৩-এর ১৮ মার্চ শুরু হয়। এই পত্রিকা সামাজিক সংস্কার এবং উন্নয়নমূলক বিষয়গুলির প্রচারে সর্বদাই অগ্রভাগে থেকেছে। সেই সঙ্গে জাতীয় স্বার্থ সংশ্লিষ্ট বিষয়গুলিকে জনসমক্ষে তুলে ধরেছে। মাতৃভূমি দৈনিকের ১৫টি সংস্করণ এবং ১১টি পত্র-পত্রিকা রয়েছে। এছাড়াও মাতৃভূমি পুস্তক প্রকাশ বিভাগের পক্ষ থেকে সমসাময়িক বিভিন্ন বিষয়ে বই প্রকাশ করা হয়।
CG/BD/AS/
(
আয়ুষ
আয়ুষ মন্ত্রকের পক্ষ থেকে "যোগ চর্চা করুন ঘরে থাকুন" শীর্ষ পাঁচটি ওয়েবিনার সিরিজের আয়োজন করা হয়েছে
নতুন দিল্লি, ২৩ মে, ২০২১
আন্তর্জাতিক যোগ দিবস কে সামনে রেখে আয়ুষ মন্ত্রকের পক্ষ থেকে যোগ ব্যায়ামের উপর পাঁচটি ওয়েবিনার সিরিজের আয়োজন করা হয়েছে। বিষয়- "যোগ চর্চা করুন ঘরে থাকুন"। দেশের পাঁচটি নামী সংস্থার সহযোগিতায় প্রথম ওয়েবিনারটি হবে ২৪ মে। এই ওয়েবিনারে মূলত বর্তমান সংকটের মধ্যে শক্তি অর্জন করার উপর গুরুত্বারোপ করা হবে। কোভিড জনিত পরিস্থিতিতে যোগ ব্যায়ামের কার্যকারিতা সম্পর্কে সাধারণ মানুষকে অবহিত করতে সেইজন্য এইসব ওয়েবিনার গুলিতে সাধারণের অংশগ্রহণের ওপর গুরুত্ব দেওয়া হয়েছে।
আর্ট অফ লিভিং- সংস্থা প্রথম ওয়েবিনারটির আয়োজন করেছে। বিকেল পাঁচটা থেকে এটি শুরু হবে। এই সংস্থার আন্তর্জাতিক ফ্যাকাল্টি স্বামী পূর্ণ চৈতন্যজী এর সূচনা করবেন। ওয়েবিনারের বক্তা হিসেবে রয়েছেন আয়ুষ মন্ত্রকের যুগ্ম-সচিব শ্রী পি এন রঞ্জিত কুমার, মোরারজি দেশাই ন্যাশনাল ইনস্টিটিউট অফ যোগা-র অধিকর্তা ডক্টর ঈশ্বর ভি বাসবরেড্ডি।
প্রতিটি ওয়েবিনার ইউটিউব এবং ফেসবুকের মাধ্যমে সরাসরি সম্প্রচার করা হবে।
অন্য চারটি ওয়েবিনার যে চারটি সংস্থার মাধ্যমে পরিচালিত হবে তার মধ্যে রয়েছে, যোগা ইনস্টিটিউট, কৃষ্ণমাচারিয়া যোগা মন্দির, আরাম ধ্যানযোগ এবং কৈবল্যধাম যোগা ইনস্টিটিউট।
আর্ট অফ লিভিং সংস্থাটি একটি অলাভজনক শিক্ষা ও মানবহিতৈষী সংস্থা। ১৯৮১ সালে আধ্যাত্বিক শিক্ষক শ্রী শ্রী রবি শংকর এই সংস্থাটি স্থাপন করেন।
মুম্বাইয়ের সান্তাক্রুজের যোগা ইনস্টিটিউট প্রতিষ্ঠিত হয় ১৯১৮ সালে। শ্রী যোগেন্দ্র জী এর প্রতিষ্ঠা করেন। তিনি বিশ্বাস করতেন যে যোগ জীবনের একটি ধারা।
১৯৭৬ সালে কৃষ্ণমাচারি যোগ মন্দির থিরুমালাই কৃষ্ণমাচারি ভেঙ্কট দেশিকাচার দ্বারা প্রতিষ্ঠিত হয়। এটিও একটি অলাভজনক দাতব্য সংস্থা।
মুনি প্রাণময় সাগর কর্তৃক প্রতিষ্ঠিত হয় আরাম ধ্যানযোগ সংস্থা। অন্যদিকে মুম্বাইয়ে অবস্থিত কৈবল্যধাম একটি যোগা বিশ্ববিদ্যালয়।
CG/ SB
(Visitor Counter : 164
কর্মী, জন-অভিযোগএবংপেনশনমন্ত্রক
তথ্যের অধিকার আইনে সংশোধন
নয়াদিল্লি, ১৮ জুলাই ২০১৮
সরকার ২০০৫ সালের তথ্যের অধিকার আইনে সংশোধনের একটি প্রস্তাব বিবেচনা করছে। কেন্দ্রীয় উত্তর-পূর্বাঞ্চল উন্নয়ন দপ্তর, প্রধানমন্ত্রীর দপ্তর, কর্মীবর্গ, জনঅভিযোগ এবং পেনশন দপ্তরের  প্রতিমন্ত্রী ডঃ জিতেন্দ্র সিং আজ লোকসভায় এক প্রশ্নের লিখিত জবাবে একথা জানিয়েছেন।
‘দ্য রাইট টু ইনফরমেশন  বিল, ২০১৮ রাজ্যসভাতে পেশ করা এবং সংসদের চলতি অধিবেশনেই তা অনুমোদনের জন্য দেওয়া হয়েছে। এই সংশোধনীটিতে মুখ্য তথ্য কমিশনার, তথ্য কমিশনার এবং রাজ্য তথ্য কমিশনারদের বেতন, ভাতা এবং চাকরির শর্তাবলি বিষয়ে নিয়ম-কানুন তৈরির প্রস্তাব করা হয়েছে। বর্তমানে আইনটিতে এই ধরণের কোনও সংস্থান নেই। সংশোধনীটি প্রস্তুত করার জন্য ব্যয় সংক্রান্ত বিভাগ, আইন বিভাগ এবং পরিষদীয় বিভাগের সঙ্গে আলোচনা করা হয়েছে বলে মন্ত্রী জানান।
CG/PB/SB…
(Visitor Counter : 52
প্রতিরক্ষামন্ত্রক
নতুন সাতটি প্রতিরক্ষা সংস্থার মধ্যে ছয়টি প্রথম ৬ মাসে প্রাথমিকভাবে তাদের ব্যবসায় মুনাফা করেছে
এই প্রতিরক্ষা সংস্থাগুলির লেনদেনের পরিমাণ ৮,৪০০ কোটি টাকার বেশি
নতুন দিল্লি, ২৯ এপ্রিল, ২০২২
বিজয়াদশমীর দিন গত বছর ১৫ই অক্টোবর, যে সাতটি নতুন প্রতিরক্ষা সংস্থা জাতির উদ্দেশে উৎসর্গ করা হয়েছিল, তার মধ্যে ছয়টি সংস্থায় গত পয়লা অক্টোবর থেকে এবছরের ৩১শে মার্চ পর্যন্ত প্রথম ৬ মাসে প্রাথমিকভাবে তাদের ব্যবসায় মুনাফা অর্জনে সক্ষম হয়েছে। একমাত্র যন্ত্র ইন্ডিয়া লিমিটেড সংস্থাটি বাদে বাকি ৬টি সংস্থাই প্রাথমিক মুনাফা করেছে। মুনাফা অর্জন করা এই ছটি সংস্থা হল মিউনিশন্স ইন্ডিয়া লিমিটেড; আর্মার্ড ভেইকেল নিগম লিমিটেড; অ্যাডভান্সড উইপন্স অ্যান্ড ইক্যুইপমেন্ট ইন্ডিয়া লিমিটেড; ট্রুপ কম্ফোর্টস লিমিটেড; ইন্ডিয়া অপটেল লিমিটেড এবং গ্লাইডার্স ইন্ডিয়া লিমিটেড।
প্রতিরক্ষা ক্ষেত্রের সঙ্গে যুক্ত নতুন সাতটি সংস্থা জাতির উদ্দেশে উৎসর্গ করে সরকার কর্পোরেট সংস্থা হিসেবে ব্যবসা বাণিজ্য শুরু করার জন্য এই সংস্থাগুলিকে প্রাথমিকভাবে সাহায্য করতে একাধিক পদক্ষেপ নেয়। উল্লেখ করা যেতে পারে, ২০২১-২২ অর্থবর্ষে নতুন এই সাতটি প্রতিরক্ষা সংস্থাকে ধার্য লক্ষ্যমাত্রায় তুলনায় ৭ হাজার ৭৬৫ কোটি টাকা ঋণ সহায়তা দেওয়া হয়েছে। এর মধ্যে ৬০ শতাংশ সহায়তা বাণিজ্যিক লেনদেন শুরুর আগেই মেটানো হয়েছে। চলতি অর্থবর্ষে এই ৭টি সংস্থাকে মূলধনী ব্যয় ও ইক্যুইটি খাতে ২ হাজার ৭৬৫ কোটি ৯৫ লক্ষ টাকা মঞ্জুর করা হয়েছে।
নতুন এই কর্পোরেট সংস্থাগুলিকে আর্থিক স্বায়ত্তশাসন ও সরকারের সহায়তা দিয়ে সমরাস্ত্র উৎপাদন সংস্থাগুলির কাজকর্মে পরিবর্তন আনা হয়েছে। এর ফলেই, বাণিজ্যিক লেনদেন শুরু হওয়ার প্রথম ৬ মাসের মধ্যে নতুন এই সাতটি সংস্থার লেনদেনের পরিমাণ দাঁড়িয়েছে ৮ হাজার ৪০০ কোটি টাকার বেশি।
এই সংস্থাগুলি চালু হওয়ার প্রথম দিন থেকেই নতুন বাজারের খোঁজ এবং ব্যবসায়িক পরিধি বাড়ানোর কাজ শুরু করে। একইসঙ্গে রপ্তানিতেও গুরুত্ব দেওয়া হয়। এরফলে, সংস্থাগুলির কাজকর্ম শুরু হওয়ার অল্প সময়ের মধ্যেই দেশ থেকে ৩ হাজার কোটি টাকার এবং বিদেশ থেকে ৬০০ কোটি টাকার বরাত পায়। এই সংস্থাগুলি নতুন সমরাস্ত্র উৎপাদনের জন্য নিজস্ব উদ্ভাবনের পাশাপাশি সহযোগিতামূলক প্রয়াসের উপরেও গুরুত্ব দিচ্ছে। উল্লেখ করা যেতে পারে, যন্ত্র ইন্ডিয়া লিমিটেড এক্সেল সরবরাহের জন্য ভারতীয় রেলের কাছ থেকে প্রায় ২৫১ কোটি টাকার বরাত পেয়েছে। নতুন সংস্থাগুলির কাজকর্ম পরিচালনার উপর নিয়মিত নজরদারি করা হয়। এমনকি যে কোনো সমস্যার সময় মতো সমাধানে বিভাগীয় হস্তক্ষেপ করা হয়।
সরকার গত বছরের ১৬ই জুন প্রতিরক্ষা মন্ত্রকের অধীন অর্ডন্যান্স ফ্যাক্টরি বোর্ডকে ৭টি সরকারি মালিকানাধীন কর্পোরেট সংস্থায় রূপান্তরিত করে প্রতিরক্ষা সামগ্রী উৎপাদনে এক দীর্ঘ প্রতিক্ষিত ও গুরুত্বপূর্ণ সংস্কারের সিদ্ধান্ত নিয়েছিল।
CG/BD/SKD/
(Visitor Counter : 102
স্বরাষ্ট্র মন্ত্রক
ভারতে গত এক বছরে ভিসা ব্যবস্হার সরলীকরণ
নয়াদিল্লি, ১৪ নভেম্বর
ভারতে বিদেশীদের প্রবেশ, থাকা এবং চলাচল করার কাজটিকে স্বাভাবিক রাখতে একটি বলিষ্ঠ ভিসা ব্যবস্হা রয়েছে। গত এক বছর ধরে স্বরাষ্ট্র মন্ত্রক ভারতে ভিসা প্রক্রিয়াকে সরল করে তুলতে একগুচ্ছ পদক্ষেপ গ্রহণ করেছে। এরমধ্যে সবচেয়ে গুরুত্বপূর্ণ হচ্ছে ইলেক্ট্রনিক ভিসা ব্যবস্হা। ১৬৬টি দেশের নাগরিকদের জন্য ২৬টি বিমানবন্দর এবং ৫টি সামুদ্রিক বন্দর এই ই-ভিসা ব্যবস্হা চালু হয়েছে। অভিবাসন দপ্তরের পক্ষ থেকে ২৪ অথবা ৪৮ ঘন্টার মধ্যে কোনো বিদেশীকে ই-ভিসা প্রদানের সিদ্ধান্ত জানানো হয়। এই কারণেই দিন দিন ই-ভিসার জনপ্রিয়তা বাড়ছে। ২০১৫ সালে ই-ভিসা নিয়ে ভারতে প্রবেশ করা বিদেশীদের সংখ্যা ছিল ৪.৪৭ লক্ষ। ২০১৭-ই এই সংখ্যা বেড়ে ১৭ লক্ষ হয়েছে এবং ২০১৮-ই ৩০ অক্টোবর পর্যন্ত এই সংখ্যা ১৮.৭৮ লক্ষে পৌঁছে গেছে।
সাধারণভাবে ই-ভিসা ৫টি শ্রেণীতে পাওয়া যায়। এগুলি হল, পর্যটন, ব্যবসা, মেডিক্যাল, সম্মেলন এবং মেডিক্যাল অ্যাটেনডেন্ট। ই-ভিসার মেয়াদ ৬০ দিন থেকে বাড়িয়ে ৯০ দিন পর্যন্ত করার ক্ষমতা স্হানীয় এফআরআরও-দের হাতে দেওয়া হয়েছে। এছাড়া এক বছরে তিনবার এই ধরনের ই-ভিসার সুবিধা নেওয়া যেতে পারে। আগে এই সংখ্যা ছিল বছরে দু বার। যেসমস্ত বিদেশী ইতিমধ্যেই ভারতে রয়েছেন, অথবা ভিসার মেয়াদ বাড়াতে চান, তাদের জন্য এই ধরনের ২৭টি ভিসা সংক্রান্ত পরিষেবার জন্য সারা দেশ জুড়ে ই-এফআরআরও নামে একটি অনলাইন ব্যবস্হা চালু করা হয়েছে। এই ব্যবস্হার ফলে বিদেশীদের এখন আর বিদেশী নথিভুক্তি কেন্দ্রে যেতে হয়না। অনলাইনে অর্থ প্রদানের পর অনলাইনেই ভিসার পরিষেবা তাঁরা পাচ্ছেন। এছাড়া দীর্ঘমেয়াদী ভিসার ক্ষেত্রেও বেশকিছু সুযোগ সুবিধা দেওয়া হচ্ছে।
CG/PB/NS/…
(Visitor Counter : 58
স্বাস্থ্যওপরিবারকল্যাণমন্ত্রক
রাজ্য / কেন্দ্রশাসিত অঞ্চলে কোভিড – ১৯ টিকার যোগান সম্পর্কিত সর্বশেষ তথ্য
রাজ্য / কেন্দ্রশাসিত অঞ্চলগুলিতে ১০৩ কটি ৫০ লক্ষের বেশি টিকার ডোজ সরবরাহ
রাজ্য / কেন্দ্রশাসিত অঞ্চলগুলির কাছে টিকাকরণের জন্য ১০ কোটি ৮৫ লক্ষের বেশি টিকার ডোজ রয়েছে
নতুন দিল্লি, ২১শে অক্টোবর, ২০২১
কেন্দ্রীয় সরকার সারা দেশে কোভিড – ১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড – ১৯ টিকাকরণ কর্মসূচির নতুন পর্যায়ের সূচনা হয়েছে গত ২১শে জুন। টিকার ডোজের যোগানের ওপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে আগাম টিকার ডোজ রাজ্য / কেন্দ্রশাসিত অঞ্চলগুলিতে সরবরাহ করা হচ্ছে, যাতে আগে ভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার, রাজ্য / কেন্দ্রশাসিত অঞ্চলগুলিতে বিনামূল্যে কোভিড টিকা সরবরহা করে আসছে। কেন্দ্রীয় সরকার, টিকার উৎপাদন সংস্থাগুলির কাছ থেকে সংগৃহিত টিকার ৭৫ শতাংশই রাজ্য / কেন্দ্রশাসিত অঞ্চলগুলিতে সরবরাহ করছে।
পরিসংখ্য়ান অনুযায়ী রাজ্য ও কেন্দ্রশাসিত অঞ্চলগুলিকে কেন্দ্রীয় সরকার ১০৩ কোটি ৫৩ লক্ষ ৫১ হাজার ৪৫টি টিকার ডোজ সরবরাহ করেছে।
এমনকি রাজ্য ও কেন্দ্রশাসিত অঞ্চলগুলির কাছে টিকাকরণের জন্য ১০ কোটি ৮৫ লক্ষ ৬৯ হাজার ২৫০টি ডোজ হাতে রয়েছে।
CG/BD/SFS
(Visitor Counter : 133
প্রধানমন্ত্রীরদপ্তর
২০০১ সালে সংসদে জঙ্গী হামলায় নিহতদের প্রতি প্রধানমন্ত্রীর শ্রদ্ধা
নতুনদিল্লি, ১৩ ডিসেম্বর, ২০১৯
প্রধানমন্ত্রী শ্রী নরেন্দ্র মোদী ২০০১ সালে সংসদ চত্বরে জঙ্গীহামলায় নিহত শহীদদের প্রতি আজ শ্রদ্ধা জানিয়েছেন। এক বার্তায় প্রধানমন্ত্রী বলেছেন, “ আমাদের সংসদকে রক্ষা করার জন্য যে সব জওয়ানরা প্রাণ বিসর্জন দিয়েছিলেন, তাঁদের আজ আমরা শ্রদ্ধা জানাচ্ছি। তাঁদের আত্মবলিদান আমরা কখনোই ভুলব না।“
SSS/CB
(Visitor Counter : 56
বিদেশমন্ত্রক
কেন্দ্রীয় মন্ত্রিসভা ভারতের সভাপতিত্বে জি২০ বৈঠকের প্রস্তুতি এবং জি২০ সচিবালয় স্থাপন ও কর্মীনিয়োগে অনুমোদন দিয়েছে
নতুন দিল্লি, ১৫ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ জি২০ সচিবালয় এবং এর সংশ্লিষ্ট বিষয়ে কাঠামো প্রতিষ্ঠার অনুমোদন দিয়েছে, যা ভারতে আসন্ন জি২০ বৈঠকের জন্য প্রয়োজনীয় ব্যবস্থাগ্রহণ এবং সামগ্রিক নীতিগত সিদ্ধান্ত বাস্তবায়নে দায়বদ্ধ থাকবে।
ভারত চলতি বছরের পয়লা ডিসেম্বর থেকে ২০২৩ সালের ৩০শে নভেম্বর পর্যন্ত জি২০-র সভাপতিত্বের দায়িত্বে থাকবে। ২০২৩ সালে ভারতে জি২০ শীর্ষক সম্মেলন অনুষ্ঠিত হবে। জি২০ হলো আন্তর্জাতিক অর্থনৈতিক সহযোগিতার প্রধান মঞ্চ, যা বিশ্বব্যাপী আর্থিক পরিচালন ব্যবস্থাপনায় গুরুত্বপূর্ণ ভূমিকা পালন করে থাকে।
ভারতের সভাপতিত্বে আয়োজিত জি২০ বৈঠকে তথ্য/ জ্ঞান বিনিময়/ বিষয়বস্তু, প্রযুক্তিগত সহায়তা, সংবাদমাধ্যম, নিরাপত্তা এবং পরিবহণ সংক্রান্ত কাজ পরিচালনার জন্য প্রচলিত রীতি অনুসারে এই জি২০ সচিবালয় স্থাপন করা হচ্ছে। বিদেশ মন্ত্রক, অর্থমন্ত্রক এবং অন্যান্য মন্ত্রক/ দপ্তর এবং সংশ্লিষ্ট ক্ষেত্রে বিশেষজ্ঞ, অধিকর্তা ও কর্মীদের মাধ্যমে এটি পরিচালিত হবে। এই সচিবালয় ২০২৪ সালের ফেব্রুয়ারি মাস পর্যন্ত কার্যকর থাকবে।
সচিবালয়ের সামগ্রিক দিকনির্দেশনা প্রদানের জন্য প্রধানমন্ত্রীর নেতৃত্বে একটি শীর্ষ কমিটি গঠিত হবে। এই কমিটিতে অর্থমন্ত্রী, স্বরাষ্ট্রমন্ত্রী, বিদেশমন্ত্রী এবং বাণিজ্য ও শিল্প, বস্ত্র, উপভোক্তা বিষয়ক, খাদ্য ও গণবন্টন মন্ত্রীরাও থাকবেন। জি২০ সচিবালয় বহুপাক্ষিক মঞ্চে বিশ্বের নানান বিষয়ে নেতৃত্ব দেওয়ার ক্ষেত্রে জ্ঞান ও দক্ষতার সঙ্গে ভারতকে দীর্ঘমেয়াদী ক্ষমতা তৈরিতে সাহায্য করবে।
CG/SS/SKD/
(Visitor Counter : 107
প্রধানমন্ত্রীরদপ্তর
ভারতের কোভ্যাক্সিনকে অস্ট্রেলিয়া মান্যতা দেওয়ায় স্কট মরিসনকে প্রধানমন্ত্রীর ধন্যবাদ জ্ঞাপন
নতুন দিল্লি, ১ নভেম্বর, ২০২১
প্রধানমন্ত্রী শ্রী নরেন্দ্র মোদী ভারতের কোভ্যাক্সিনকে অস্ট্রেলিয়া মান্যতা দেওয়ায় মি. স্কট মরিসনকে ধন্যবাদ জানিয়েছেন।
এক ট্যুইট বার্তায় প্রধানমন্ত্রী বলেছেন, “ভারতের কোভ্যাক্সিনকে অস্ট্রেলিয়া মান্যতা দেওয়ায় আমার প্রিয় বন্ধু @ScottMorrisonMP –কে ধন্যবাদ জানাই। ভারত ও অস্ট্রেলিয়ার মধ্যে কোভিড পরবর্তী সময়ে অংশীদারিত্ব গড়ে তোলার ক্ষেত্রে এটি গুরুত্বপূর্ণ পদক্ষেপ।”
CG/CB/SFS
(
প্রধানমন্ত্রীরদপ্তর
বর্তমান পুরুষ ফুটবলারদের আন্তর্জাতিক তালিকায় তৃতীয় সর্বোচ্চ গোলদাতা হিসাবে সুনীল ছেত্রীর স্বীকৃতিতে প্রধানমন্ত্রীর সন্তোষ প্রকাশ
নয়াদিল্লি, ২৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী বর্তমান পুরুষ ফুটবলারদের আন্তর্জাতিক তালিকায় তৃতীয় সর্বোচ্চ গোলদাতা হিসাবে সুনীল ছেত্রীর স্বীকৃতিতে সন্তোষ প্রকাশ করেছেন।
ফিফা বিশ্বকাপের এক ট্যুইট বার্তার প্রতিক্রিয়া জানিয়ে প্রধানমন্ত্রী তাঁর ট্যুইট বার্তায় বলেছেন, “সুনীল ছেত্রী সম্পর্কে দারুন খবর! এর ফলে, নিশ্চিতভাবে ভারতে ফুটবলের জনপ্রিয়তা বাড়বে। @chetrisunil11"
PG/CB/SB
(
প্রধানমন্ত্রীরদপ্তর
কমনওয়েলথ গেমস, ২০২২-এ মহিলাদের জুডোতে সুশীলা দেবী লিকমাবাম-এর রৌপ্য পদক জয়ে প্রধানমন্ত্রীর শুভেচ্ছা
নয়াদিল্লি, ১ আগস্ট ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ গেমস, ২০২২-এ মহিলাদের জুডোতে সুশীলা দেবী লিকমাবামকে রৌপ্য পদক জয়ে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “সুশীলা দেবী লিকমাবাম-এর অসাধারণ সাফল্যে উৎফুল্ল। রৌপ্য পদক জয়ের জন্য আমি তাঁকে সাধুবাদ জানাই। তিনি অসাধারণ দক্ষতা ও সহনশীলতার পরিচয় দিয়েছেন। তাঁর ভবিষ্যৎ প্রয়াসের প্রতি আমার শুভেচ্ছা রইল।”
PG/AB/DM/
(
নতুনওপুনর্নবীকরণযোগ্যজ্বালানিমন্ত্রক
আইআরইডিএ-র “গ্রীণ উর্জা অ্যাওয়ার্ড” পুরস্কার ভূষিত হল
নয়াদিল্লী, ১১ মে, ২০২১
ইন্ডিয়ান চেম্বার অফ কমার্স পুনর্নবীকরণযোগ্য জ্বালানীর জন্য প্রথম সারির আর্থিক প্রতিষ্ঠান হিসেবে ইন্ডিয়ান রিনিউএবেল এনার্জি লিমিটিড -কে গ্রীণ উর্জা অ্যাওয়ার্ডে ভূষিত করেছে। আন্তর্জাতিক সৌর জোটের মহানির্দেশক ডঃ অজয় মাথুরের কাছ থেকে ভার্চুয়ালি আইআরইডিএ-র কর্ণধার শ্রী প্রদীপ কুমার দাস এই পুরস্কার গ্রহণ করেছেন। পরিবেশ বান্ধব জ্বালানীর জন্য আর্থিক সহায়তা দেওয়ার স্বীকৃতি হিসেবে আইআরইডিএ-কে এই পুরস্কার দেওয়া হল।
পুরস্কার গ্রহণ করে শ্রী দাস জানিয়েছেন প্রধানমন্ত্রীর আত্মনির্ভর ভারত অভিযানের সঙ্গে সাযুজ্য রেখে অপ্রচলিত শক্তির উন্নয়নে তাঁদের উদ্যোগকে এর মাধ্যমে স্বীকৃতি দেওয়া হল। তিনি কেন্দ্রীয় বিদ্যুৎ, নতুন ও পুনর্নবীকরণযোগ্য জ্বালানী মন্ত্রী শ্রী আর কে সিং-কে তাঁর পরামর্শের জন্য ধন্যবাদ জানিয়েছেন। মহামারীর সময়েও ২০২০-২১ সালে আইআরইডিএ ৮৮২৭ কোটি টাকা ঋণ হিসেবে বন্টন করেছে। এর মাধ্যমে এই সংস্থার সমস্যাকে সুযোগে পরিণত করার প্রয়াস প্রতিফলিত হয়েছে। আইআরইডিএ-র কর্ণধার কোভিড-১৯ মহামারীর প্রথম ও দ্বিতীয় ঢেউয়ের সময় তাঁদের সংস্থার নানা উদ্যোগের কথা অনুষ্ঠানে জানিয়েছেন। কোভিড কেয়ার রেসপন্স টিম গঠন করে কোভিড সংক্রমিত রোগী এবং তাদের পরিবারের সদস্যদের সাহায্য করা হয়েছে। এরফলে ১১ই মে প্রাপ্ত তথ্য অনুযায়ী যখন সারা পৃথিবী এই মহামারীর বিরুদ্ধে লড়াই করছে তখন এই সংস্থার কোনো কর্মী বা তার পরিবার করোনায় সংক্রমিত নেই।
আইআরইডিএ গঠনের পর পুনর্নবীকরণযোগ্য শক্তি এবং জ্বালানী ব্যবহারের দক্ষতার বিভিন্ন প্রকল্পে এই সংস্থা আর্থিক সাহায্য করে আসছে। ইতিমধ্যেই ৯৬,৬০১ কোটি টাকার ঋণের প্রকল্প অনুমোদন করা হয়েছে। এর মধ্যে সংশ্লিষ্ট সংস্থাগুলিকে ৬৩,৪৯২ কোটি টাকা দেওয়া হয়েছে। এর ফলে ১৭,৫৮৬ মেগাওয়াট পুনর্নবীকরণযোগ্য শক্তি উৎপাদনে এই সংস্থার সহায়তা পাওয়া গেছে।
SC/CB /NS
(Visitor Counter : 142
নারীওশিশুবিকাশমন্ত্রক
নারী ও শিশু উন্নয়ন মন্ত্রক নারী শক্তি পুরস্কার-২০২১ এর মনোনয়ন জমা দেওয়ার জন্য আহ্বান জানিয়েছে
নয়াদিল্লি, ০৬ জানুয়ারি, ২০২২
নারী ও শিশু উন্নয়ন মন্ত্রক নারী শক্তি পুরস্কার - ২০২১ এর মনোনয়ন জমা দেওয়ার জন্য আহ্বান জানিয়েছে। আবেদন/মনোনয়ন শুধুমাত্র অনলাইন মাধ্যমেই গ্রহণ করা হবে। www.awards.gov.in
– এই পোর্টালের মাধ্যমে আবেদন/মনোনয়ন জমা দেওয়া যাবে। চলতি বছরের ৩১শে জানুয়ারি পর্যন্ত প্রাপ্ত সমস্ত আবেদন/মনোনয়ন ২০২১ সালের নারী শক্তি পুরস্কারের জন্য বিবেচনা করা হবে।
মহিলাদের আর্থিক ও সামাজিক ক্ষমতায়নের ক্ষেত্রে অসামান্য কাজের স্বীকৃতি-স্বরূপ এই পুরস্কার দেওয়া হয়ে থাকে। চলতি বছরের ৮ই মার্চ আন্তর্জাতিক নারী দিবস উপলক্ষে নারী ও শিশু উন্নয়ন মন্ত্রক নারী শক্তি পুরস্কার-২০২১ প্রদান করবে।
নারী ও শিশু উন্নয়ন মন্ত্রক প্রতি বছর নারী ক্ষমতায়নের জন্য বিশেষ করে দুর্বল ও প্রান্তিক নারীদের সেবার স্বীকৃতি-স্বরূপ ব্যক্তি এবং প্রতিষ্ঠানকে নারী শক্তি পুরস্কার প্রদান করে থাকে। পুরস্কার হিসাবে একটি মানপত্র এবং নগদ ২ লক্ষ টাকা দেওয়া হয়। নারী ও শিশু উন্নয়ন মন্ত্রীর পৌরোহিত্যে গঠিত নির্বাচন কমিটি বিবেচনার ভিত্তিতে পুরস্কার-প্রাপকের সর্বাধিক সংখ্যা নির্ধারণ করে থাকে। পুরস্কারের জন্য স্ব-মনোনয়ন ও সুপারিশও বিবেচনা করা হয়। নারী ও শিশু উন্নয়ন মন্ত্রকের একজন যুগ্মসচিব পদ মর্যাদার আধিকারিকের নেতৃত্বে গঠিত স্ক্রিনিং কমিটি পুরস্কারের জন্য আবেদনকারী/প্রস্তাবিত প্রতিষ্ঠান এবং ব্যক্তির যোগ্যতা বিবেচনা করে পুরস্কারের ক্ষেত্রে মনোনয়নগুলি বাছাই করে তালিকাভুক্ত করবে। এই স্ক্রিনিং কমিটির সুপারিশের ভিত্তিতে কেন্দ্রীয় নারী ও শিশু উন্নয়ন মন্ত্রীর পৌরোহিত্যে গঠিত একটি নির্বাচন কমিটি পুরস্কার-প্রাপকদের নাম চূড়ান্ত করে থাকে।
CG/SS/SB
(Visitor Counter : 145
অর্থমন্ত্রক
দ্রুত বকেয়া আপিল নিষ্পত্তি, ত্রুটি সংশোধন এবং রিফান্ডের জন্য আয়কর দপ্তরের বিশেষ অভিযান
নয়াদিল্লি, ০৪ জুলাই ২০১৮
২০১৮-র ১-১৫ জুন পর্যন্ত আয়কর দপ্তরের উদ্যোগে বকেয়া আপিল নিষ্পত্তি এবং ত্রুটি সংশোধনের কাজ দ্রুততার সঙ্গে করার জন্য এক বিশেষ পক্ষ পালন করা হয়েছে। এই সময়কালে ২০ হাজারেরও বেশি এই ধরণের বিষয়ের নিষ্পত্তি হয়েছে এবং করদাতাদের বকেয়া রিফান্ড প্রদান করা হয়েছে। এই উদ্যোগের সাফল্যের পর বিশেষ কয়েকটি অঞ্চলে অভিযানের মেয়াদ ২০১৮-র ৩০ জুন পর্যন্ত বাড়ানো হয়।
এছাড়াও, আয়কর রিটার্ন পরীক্ষার পর এক বিরাট পরিমাণ বকেয়া রিফান্ড প্রদান করা হয়েছে। ৩০.০৬.২০১৮ পর্যন্ত রিফান্ডের জন্য বকেয়া দাবিগুলির ৯৯% নিষ্পত্তি করা সম্ভব হয়েছে। ২০১৮-র এপ্রিল থেকে জুনের মধ্যে মোট ৪৫.০৭টি রিফান্ডের দানি মেটানো হয়েছে। গত বছরের এই সময়কালের মধ্যে এই ধরণের রিফান্ড নিষ্পত্তির সংখ্যার থেকেও যা ৯ লক্ষ বেশি। ২০১৮-১৯ অ্যাসেসমেন্ট বর্ষে ৩ লক্ষেরও বেশি রিফান্ডের আবেদন, যার রিটার্নগুলি বিগত কয়েক সপ্তাহে পেশ করা হয়েছে, সেগুলিও নিষ্পত্তি করা সম্ভব হয়েছে।
বিশেষ এই অভিযানের ফলে করদাতাদের ৭০ হাজার কোটি টাকারও বেশি রিফান্ড প্রদান করা হয়েছে। কেন্দ্রীয় প্রত্যক্ষ কর পর্ষদ পরিষেবা প্রদানের ক্ষেত্রে বিলম্ব দূর করার জন্য সর্বদাই সচেষ্ট। এছাড়া, দ্রুত করদাতাদের অভিযোগ নিষ্পত্তি এবং সার্বিকভাবে পরিষেবার মান উন্নয়নের লক্ষ্যেও পর্ষদ কাজ করে চলেছে।
CG/PB/SB…
(Visitor Counter : 22
কেন্দ্রীয়লোকসেবাআয়োগ
ইউপিএসসি ২০১৯এর ডিসেম্বরে নিয়োগের ফলাফল চূড়ান্ত করেছে
নয়াদিল্লি, ২১ জানুয়ারি, ২০২০
ইউপিএসসি ২০১৯এর ডিসেম্বরে নিয়োগের জন্য ফলাফল চূড়ান্ত করেছে। যোগ্য প্রার্থীদের ডাকযোগের মাধ্যমে এ বিষয়ে জানানো হবে।
বিস্তারিত জানতে নিম্নলিখিত লিঙ্কে ক্লিক করুন-
https://static.pib.gov.in/WriteReadData/userfiles/UPSCDecember.pdf
CG/ SS/NS
(Visitor Counter : 47